JUMAL KÕNELEB
Tere!
On väga tore kohtuda.
Täna räägime teemal, mis on väga tähtis.
Me räägime lastekasvatusest.
Me kõik oleme Issanda õpilased ja meil on õnneks hea Kasvataja.
Ta on täiuslik Isa.
Ta tahab aidata meil isade ja emadena
kasvada lapsevanemluses,
mis on samas kõige olulisem ülesanne,
kui meil on perekond.
Võin tunnistada sellest, et Ta tahab meid aidata.
Need on õigupoolest imed,
mis minu elus on toimunud tavaliste argipäevade keskel,
pereelu ja abieluga toimetulekus.
Ma olen elus näide sellest, et Issand elab ja aitab.
Ja sa oled väga julgustav näide,
sest ma usun, et selles asjas tahaksime me kõik toime tulla.
Kasvatuse vundamendiks on armastus.
Seda teavad kindlasti kõik.
Ja kuna aluseks on armastus,
siis on aluseks Jumal, kes on armastus.
Lastekasvatusülesanne on võimatu ja väga raske,
kui meil ei ole ühendust Temaga, kes ise on armastus.
Kõik algab sellest, et me tohime vajada Taevaisa,
kes tahab valada meisse oma armastust.
See on allikas ja kaitse meile lapsevanematena.
Kas see pole mitte oluline kõikides inimsuhetes?
See on ainuke terve alus tervetele ja toimivatele inimsuhetele.
See, et meil on ka agape armastust.
Seda tingimusteta armastust.
See on nii vägev, et on olemas agape armastuse allikas.
On olemas tingimusteta armastus, mis on meie jaoks kättesaadav.
Jeesuse kaudu pääseme me ligi tingimusteta armastuse allikale.
Eriti inimsuhetes on see esmatähtis asi.
Oluline on see algallikas, aga selle kaudu jõuame selleni,
et lastekasvatuses tuleb üks teine suhe kohe selle järgi.
See ei olegi meie suhe lastega, vaid hoopis meie omavaheline suhe.
Lastekasvatus on väga keeruline, kui me ei hoolitse oma abielu eest.
Kas pole nii?
Me räägime kogu aeg sellest, et armastus on kõige lähtekoht.
Jeesus ütleb:
"Ma annan teile uue käsu: armastage üksteist!
Nõnda nagu mina teid olen armastanud."
Kuidas on võimalik elada ja tegutseda armastuses?
Esiteks ei ole see võimalik ilma Issandata.
Ma ei tea, kas keegi suudab elada armastuses,
aga minu meelest ei suuda seda teha ilma armastuse allikata.
See ei toimi ilma Issandaga aega veetmata.
Teiseks, see ei toimi ilma selleta, et ma saan ise tankida armastust.
Mina ema ja kasvatajana pean ka saama armastust.
Mina ise vajan ka armastust.
Kolmandaks ei toimi armastus siis, kui abielus ei ole asjad korras.
See on päris keeruline.
Märkasin omal ajal, et ka meil oli tülisid kasvatusteemadel.
Rohkem ja eriti just siis, kui meil oli omavahel probleeme.
Kui me suhted polnud korras,
tekkisid vaidlused selle üle, mida tuleks teha.
Üks arvas nii ja teine teisiti.
Kui meil oli omavahel hea olla,
siis ei paisunud need kunagi suurteks ja rasketeks asjadeks.
Perekonna tuumaks on lapsevanemate vaheline suhe abielus.
Oluline on abielupaari omavaheline suhe.
Piibel ütleb meile, meestele, 1. Peertruse kirjas 3:7:
"Nõndasamuti, mehed,
elage mõistvalt naisega kui nõrgema astjaga.
Osutage naistele austust nagu elu armuanni kaaspärijatele,
et teie palvetel poleks takistusi."
Meid on kutsutud elama abielus mõistvalt ja targalt,
pannes üksteist tähele ja austades teineteist.
Esmajoones armastades teineteist ja seejärel oma lapsi.
On väga kurb vaadata, kui abielu puruneb või on mõradega.
Just selle pärast tahame kasvatusest rääkides rõhutada,
et esmatähtis on suhe Jumalaga,
aga teisel kohal on abikaasade vaheline suhe.
Meil oli see nii,
et ma sain usklikuks siis, kui me esimene poeg oli 1-aastane.
Ma leidsin ja mõistsin kohe Jeesuse esimest käsku:
"Kui ma räägiksin inimeste ja inglite keeli,
aga mul ei oleks armastust,
siis ma oleksin kumisev vasknõu või kõlisev kuljus."
Jeesus ütleb tõesti, et armastus on esimene käsk.
Kui te seda peate, siis täidate käsuseadust.
Mõistsin kohe alguses, et armastus on Issandale tähtis
ja ma pean seda juurde õppima,
sest ma teadsin kohe, et muidu see läheb mu elus nässu.
"Ma ei oska seda. Ma käitun väga halvasti.
Ma olen ärritunud ja kibestunud,
ma mängin märtrit ja olen näägutav eit."
Ja siis ma leidsin Õpetussõnadest,
et parem on elada katusenurgas,
kui koos tõreda või näägutava naisega.
"See kirjeldab küll Joy'd. Päris tore. Mida ma tegema peaks?
Mida ma selle armastuse osas teen? Päriselt? Kust ma seda välja pigistan?
Kas oma pekivoltidest või kust kohast ma seda pigistan?
Kust seda saab? On mul liiga vähe pekivolte äkki?
Kas selle pärast on mul probleeme? Kas peaksin olema pekisem?
Ma tõesti ei tea."
See oli minu jaoks keeruline teema.
Märkasin siis, et Issandalt saan seda pisut.
Märkasin ka, et armastus ei toimi, kui ma ei hoolitse oma abielu eest.
Kui lasin abiellu tulla tülid, siis kadus ka armastus uksest välja.
"Kuidas seda teha?" See oli minu jaoks suur töö.
See on praegugi seda, aga siiski on läinud lihtsamaks.
Aga alguses oli see ikka eriliselt keeruline.
Mäletan, kuidas Issand näitas mulle alguses,
kui tähtis on hoolitseda sinu eest.
Ma tõesti mõistsin, et pean aitama koduses argipäevas.
Mäletan, kui väsinud sa alguses olid.
Olid lapsega öösiti üleval, kui mina magasin nagu nott.
Siis ma mõistsin, et pean tõesti aitama
ning olema tõeliselt isa, mitte mõtlema ainult oma huvidele.
Ma muidugi ei mõelnud mingile karjääri tegemisele,
aga pidin ikkagi olema isa,
pidin olema su kõrval
ja aitama päris tavalistes argipäevaasjades.
Tahan julgustada igaühte hoolitsema oma suhte eest Jumalaga
ja hoolitsema oma abielu eest;
varuma aega olla kahekesi.
Olla vahel kahekesi teki all ja leida lastele mõni hoidja.
Konkreetsed asjad, mis aitavad hoida suhet ülal.
Üks asi, mis tänapäeval peresid vaevab,
on see, et ei ole aega.
Kogu aeg on liiga palju tegemist. Kuid stressis olles armastus ei toimi.
Kui on liiga palju kogu aeg, siis on liiga palju kogu aeg.
See ei tee kellelegi head.
Tean, et ka lapsed on stressis ja kaotavad ööune,
sest liiga palju on liiga palju.
Kas sa räägid seda nüüd meile? - Jah.
Miks see kunagi meelde ei tule?
Armastus elab seal, kus on rahu. Armastus ei ela stressi keskel.
Mina ei oska armastada, kui on suur stress ja kiirustamine.
Ma vajan rahu.
Õpetussõnad 15:17 on lohutav kirjakoht.
"Parem taimetoit armastusega
kui nuumhärg, mille juures on vihkamine."
Õpetussõnad 17:1:
"Parem kuiv paluke rahus kui kojatäis ohvriliha riiuga."
Siin öeldakse: "Parem lihtne elu, kus on rahu,
kui see, et on igasuguseid asju, aga on ka stress ja tülid."
Õpetussõnad 15:16: "Parem pisut Issanda kartuses
kui suur varandus ja rahutus selle juures."
Õpetussõnad 16:8:
"Parem pisut õiglusega kui palju tulu ülekohtuga."
See annab pingete ajal jõudu, sest pingeid on ju tohutult.
Peaks olema seda ja teist ja tuleks teha seda ja teist.
Peaks sinna ja tänna minema...
Need sõnad annavad jõudu. Kõiki neid asju ju polegi tarvis.
Ma võin vähendada koormust ja öelda asjadele "ei".
Ma võin kaitsta oma rahu.
Kuidas ma kaitsen armastust? Kuidas ma kaitsen seda rahu?
Kuidas ma kaitsen aega, et seda jätkuks me jaoks?
Kuidas ma seda korraldan ja millest kõigest ma keeldun?
"Ma ei saa tulla. Me ei saa. Ei. Ei jõua. Ei suuda."
Me vajame aega. Vajame rahu. Vajame aega teki all olemiseks.
Pidin kirjutama selle kalendrisse,
sest muidu poleks seda aega kunagi tekkinud.
Oled korduvalt öelnud, et meil peab olema aega Issandale.
Meil peab olema aega teineteisele.
Probleem ongi selles, et ka need asjad võtavad aega.
Siis on väga tähtis mõelda oma ajakava läbi.
Mõelda oma argipäev kodus läbi, mille kõigega me siin tegeleme?
Kas need asjad on tõesti vajalikud?
Nagu Joy äsja hästi ütles, siis väljast tuleb igasugust survet,
mis on ka pereelule suunatud ja mida kõike peaks tegema.
Millised peaksid oleme hobid ja nii edasi ja edasi.
Piibel ütleb aga, et vähem on parem.
Vähem ja rahu on parem,
kui palju kiirust, stressi, muret ja tülisid.
Armastus ei toimi ka siis, kui see ei saa toidetud.
Armastust on vaja toita. Joy, pea seda meeles.
Armastus vajab kütust. Mis on armastuse kütuseks?
Rahu sees on vähemalt võimalus elada,
aga armastus vajab sõbralikke sõnu.
Hella pilku,
millegi toreda tegemist ja ütlemist.
Teen täiesti konkreetseid asju - kallistan, julgustan, ei ütle halvasti.
Seda oleme harjutanud ka me Agape Keskuses,
sest meil on ka seal nägemus armastusest.
Agape armastus on meie pedagoogiline töövahend.
Mida see tähendab?
Meil on väga sageli see küsimus, kuidas armastus argielus välja näeb?
Mida armastus praktikas tähendab?
Mida see tähendab koolis ja lasteaias lastega suheldes?
See tähendab, et mul ei oleks alati nii kiire
ja ma peatuksin ning loeksin neile muinasjuttu;
et võtaksin nad enda juurde ja räägiksin nendega juttu;
et kuulaksin neid,
sest nad tahavad alati midagi jutustada.
Nad armastavad seda,
kui täiskasvanu peatub ja võtab nende jaoks aega;
kui neid võetakse sülle.
Mida armastus sinu jaoks õpetajana tähendab?
Tahaksin esmalt hoopis sind julgustada,
sest ma olen sinu pealt õppinud.
Sul on jätkuvalt väga lähedane suhe kõigi meie kolme lapsega.
Aga sa oled selle nimel teadlikult tööd teinud.
Sa helistad neile, sa hoolid neist,
sa ei tuleta neile helistades lihtsalt mingeid asju meelde,
vaid ma panen tähele, et kui sa lastele helistad,
siis sa ei esita neile mingeid omi tingimusi.
Sa küsid neilt, kuidas neil läheb?
See on mulle õpetanud,
et lapsevanemana peame käima oma laste kõrval.
Eriti siis, kui nad kasvavad ja saavad suuremaks.
Tuleks küsida, kuidas neil läheb ja huvituda nende tegemistest;
uurida nende hobide kohta ja kuidas nad nendega toime tulevad.
Ka koolis teen ma seda sama.
Kui märkan klassis, et mõni laps ei tunne ennast hästi
ja seda märkab üpris kiiresti,
siis vahetunni alates kutsun ta kõrvale juttu ajama
ja kui ma küsin lihtsalt, kuidas tal tegelikult läheb,
siis võib paha tunne välja pursata ja ära sulada.
Me lihtsalt ajame juttu ja oleme kahekesi.
Armastus vajab aega ja praktilist tegutsemist.
Tahan sind julgustada.
Sul on see me laste osas hästi välja tulnud.
Aitäh.
Võin sama öelda sinu kohta kooli osas.
Ma korraldan sealset "sisepoliitikat", korda ja majapidamist
ja mind ajab mõnikord närvi, et sa ei keskendu juhtimisele.
Sa sead inimsuhted alati esimesele kohale.
Kui oled tähele pannud,
siis sa paned lapsed alati esimesele kohale.
Mu meelest pole selleks alati aega,
kui on vaja mõni dokument korda teha.
Kuid sa võtad ikkagi alati aega lastega olemiseks.
Armastus vajab kütust.
Me mõtleme ka personaliga ühiselt, mida see armastus tähendab?
See tähendab seda, et me ei räägi üksteisest halba
ja me ütleme selle välja -
sellel töökohal ei räägita teineteisest tagaselja halba.
Püüame asjad omavahel avatult selgeks rääkida.
Püüame teadlikult üksteist kallistada ja öelda iga päev midagi head.
Me naeratame teineteisele ja püüame olla sõbralikud.
Hommikul paned naerunäo ette ja see aitab päriselt rõõmsaks saada.
Mõnikord tutleb tõesti nagu teibiga suunurgad ülespoole vedada.
Ometi see aitab.
Mida tähendab see armastus lapsevanemate osas?
Seda, et me ei räägi vanematest ja oma perekonnast halba.
Me püüame ka selles olla lähedases ühenduses nendega.
Hoiame kontakti.
Ei kasuta ainult sõnumeid, vaid helistame neile.
Sina oled selles osav.
Sa julged helistada isegi keerulistel aegadel.
Sa oled julge.
Jumal õpetas meile juba siis, kui lapsed alles väikesed olid,
aga see on oluline ka koolitöös,
et me peame rääkima oma laste kohta head.
Me ei räägi neist halba omavahel ja me ei ütle neile endale halvasti.
See on armastuse praktika,
et me ei lase lihalikul loomusel võimust võtta.
Me ei ütle: "Sa teed alati nii. Sa oled ikka vilets vennike."
Selliseid asju ei öelda. Me ei nea sõnadega omi lapsi.
Me ei ütle selliseid asju, mis teevad tõeliselt haiget,
vaid me püsime armastuses.
See ei tähenda, et laps laguneb koost,
kui me mõnikord oleme veidi ärritunud.
See ei tähenda seda,
et meil peab olema kogu aeg täiuslik armastuse õhkkond,
et me lapsi ära ei rikuks.
Pole hullu, kui oled väsinud. Siis lihtsalt oledki väsinud.
Aga on tähtis, et me ei räägi lastest halba,
vaid me räägime laste kohta head.
Me käsitleme probleeme probleemidena,
aga räägime teineteisest ja lastest õnnistavaid sõnu.
See on väga tähtis.
Õpetussõnad 16:24:
"Sõbralikud sõnad on nagu kärjemesi (need on nagu meesaiad),
magusad hingele ja kosutuseks kontidele."
Õpetussõnu tasub lugeda. Sealt saab palju tarkust.
Peame meeles, et Jumala Sõna on seeme,
Jumala Sõnast tuleb usk
ja selle sees on jõud selle jaoks, millest see räägib.
Kui loeme neid sõnu, mis meie jaoks on rasked,
siis need annavad meile ikkagi iga kord selle jaoks jõudu.
Kui ma loen seda heade sõnade kirjakohta,
siis see on mulle meeldetuletuseks.
2. Timoteosele 2:24: "Issanda sulasel ei ole tarvis tülitseda
vaid ta olgu lahke kõikide vastu,
osav õpetama, valmis kannatama kurja."
Just.
Jaakobuse kiri 3:7:
"Aga ülalt pärinev tarkus on esmalt puhas, siis rahumeelne,
leebe, kuulekas, tulvil halastust ja häid vilju, erapooletu, teeskluseta."
Aitäh Taevaisa,
et saame tõesti Sinult tarkust ja abi lapsevanemaks olemises.
Aitäh, et Sa aitad igaühte meist.
Tahame sind tõesti julgustada -
sa ei ole üksi selles lapsevanema ametis.
Sul on kõikvõimas Isa, kes tahab aidata sind,
mind ja meid kõiki.
Issand õnnistagu meid kõiki lapsevanemaks olemises. Aamen.
Palvetame koos sinuga.
Kallis taevane Isa,
täna tahan ma eriliselt palvetada kõikide perekondade eest,
kellel on just praegu raske
ja kõikide abielupaaride eest,
kelle vahele on tekkinud tülisid ja rahutust.
Tahame kuulutada kõikidele nendele peredele,
kes võitlevad ja on vaevatud,
Jeesus, Sinu rahu, Sinu armastust ja armu.
Issand, õnnista kõiki neid peresid.
Õnnista kõiki, kes võitlevad ja on valudes.
Issand, õnnista, too rahu ja murdugu see pimedus.
Murdugu ahistus Jeesuse nimel ja tulgu rahu ning hingamine.
Tulgu armastus ja tulgu valgus. Jeesuse nimel.
Issand, Sina oled meie allikas.
Aitäh, et saame olla nüüd Su palge ees, Issand.
Võime tõeliselt tankida Sinu imelisust, Sinu lähedust ja armastust Issand.
Issand, Sa tead, et oleme nagu janune maa,
mis vajab kogu aeg Sinu armastusevihma.
Issand, tänu, et võime ühineda palves meie kõikide eest.
Aitäh Issand, et Sa puudutad me peresid ja lapsi.
Sa tõesti tood taevast kaasa head.
Issand, ma tänan Sind selle eest, et õige inimese palve suudab palju
ja meie palve suudab tõesti palju. Meie palvel on muutev vägi.
Issand me kuulutame oma perekondadele rahu.
Me kuulutame oma perekondadele Shalom-rahu.
Me kuulutame seda inimsuhetesse ja suhetesse laste vahel.
Me kuulutame oma laste südametesse rahu.
Me kuulutame oma laste koolidesse rahu.
Kuulutame laste koolikaaslastele rahu Jeesuse nimel.
Kuulutame õppimise jaoks rahu.
Tänu Issand, et õige inimese palve saadab tõesti palju korda.
Meie palvetel on mõju. Aitäh Issand!
Tänu Issand, et võime õnnistada oma laste õpetajaid.
Me saame õnnistada kogu seda eluvaldkonda
ja ka lapselapsi, kes mitmetel inimestel on.
Me õnnistame ka lapselapsi ja me laste perekondi.
Jeesuse nimel, aitäh Issand.
Issand, tänu, et Sa saadad ingleid.
Me palume Su vere kaitset
ja ingleid valvuriteks igale perele, lapsele ja abielule.
Issand, anna jõudu armastada. Seda me vajame.
Anna jõudu armastada keset katsumusi.
Anna tarkust Issand.
Anna ka abi meile kõikidele, kes me vajame abi.
Issand, saada need inimesed,
kellega võiksime rääkida neist katsumustest.
Aitäh Issand. - Halleluuja!
Tänu Issand, et Sa oled hädades tugev abi
ja me võime seda kuulutada ning uskuda sellesse täna.
Aamen.
Kui soovid rohkem teada meie töö kohta,
külasta me kodulehekülge www.kristillinenkoulu.org
Meil on tore lasteaed ja tore kristlik kool.
Kui soovid täpsemalt tutvuda, saad koduleheküljelt kogu info.
Kui soovid tulla abiliseks, vabatahtlikuks või praktikale,
võta meiega ühendust.
Kodulehekülje kaudu saad tellida ka neid raamatuid,
mis aitavad sul leida lähedase suhte Jumalaga,
kes on kõige ja ka eduka kasvatuse aluseks.
Meie jaoks tähtsaim oma laste ja kristliku kooli osas
on just see, et meie lapsed
ja järgmine põlvkond õpiks tundma Jumalat.
Seda palume sullegi. Ole õnnistatud Jeesuse nimel.
Maailm on täis meediat ja infot tuleb igalt poolt -
mobiiltelefonide, interneti ja mille kõige kaudu veel.
Üks sõnum on teistest üle. See on sõnum Kristusest.
Sõnum lepitusest ja päästest.
Meile on antud ülesanne olla evangeeliumi kuulutamise kanal.
Tule ka sina osalema.
Helista TV7 annetustelefonile 900 1777 (kõne hind Eestis 7 eurot).
Võid ka kasutada kontonumbreid, mida näed peatselt ekraanil.
Tule osalema selles töös, et saaksime viia evangeeliumi kogu maailma.
Jeesuse nimel, aamen.
Annetustelefon: 900 1777 (hind 7 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin